काणकोणः काणकोणच्या पांचूय उच्च माध्यमीक विद्यालयांच्या वाणिज्य, कला, तशेंच विज्ञान फांट्याच्या विद्यार्थ्यांनी उत्कृश्ठ काम केलां. 2021त कोवीड म्हामारीक लागून धावेच्यो परिक्षा जावंक नाशिल्ल्यो. मजगतींच्या गुणांचें मुल्यांकन करून विद्यार्थी पास जाल्ले. कोविडाक लागून पास जाल्ल्या ह्या बॅचाक कोवीड बॅच म्हणून भुरग्यांची फकांडां करताले. ह्याच कोवीड बॅचान उत्कृश्ठ काम करून दाखयलां.
 चावडीवेल्या सेंट तेरेझा उच्च माध्यमीक विद्यालयाच्या कला आनी वाणिज्य फांट्याचो निकाल 100 टक्के लागला. वाणिज्य फांट्यांतल्यान परीक्षेक बशिल्ले 15 तले 15 विद्यार्थी पास जाले. ध्रुव केडलया आनी मायरूस कार्व्हालो हांणी 81. 33 टक्के गुणां सयत वाणिज्य फाट्यांतल्यान पयलो क्रमांक मेळयलो. फ्लेवन फर्नांडीस 79. 83 टक्के गूण घेवन दुसरो आयलो. पास जाल्ल्या विद्यार्थ्यां मदले 3 विशेश प्राविण्य श्रेणीत, जाल्यार 7 पयले श्रेणीत पास जाले. कला फाट्यांतल्यान मुरियल फर्नांडीस 89 टक्के गुणां सयत पयलें आयलें. एनेथा फर्नांडीस 87 टक्के आनी जॉईल इस्तेव्हस 82 टक्के गूण घेवन दुसरो आनी तिसरो आयलो. पास जाल्ल्या विद्यार्थ्यां मदीं 6 विशेश प्राविण्य श्रेणीत, जाल्यार 10 पयले श्रेणीत पास जाले.
 अर्धफोंड येथील बलराम उच्च माध्यमिक विद्यालयाचो निकाल 99 टक्के लागलो. कला फाट्यांतल्यान 81 टक्के गूण घेवन सुनाक्षी वेळीप हांणी पयलो क्रमांक मेळयलो. जाल्यार संघर्ष वेळीप 76 टक्के आनी अमृता गांवकार 74 टक्के गूण मेळोवन दरेकी दुसरो आनी तिसरें आयलीं. वाणिज्य फाट्यांतल्यान स्वरांगी नायक 82 टक्के गुणांसयत पयलें आयलें. अश्विनी वेळीप 81 टक्के आनी अविरथ नायक 78 टक्के गूण घेवन दुसरें आनी तिसरो आयलो. कला फांट्याचो 98. 30 टक्के, जाल्यार वाणिज्य फांट्याचो 100 टक्के निकाल लागलो.
 माशें - काणकोण हांगच्या सत्यवती सोयरू आंगले उच्च माध्यमीक विद्यालयाच्या कला आनी वाणिज्य फांट्याचो निकाल 100 टक्के लागलो. कला फांट्यांतल्यान परीक्षेक बशिल्लीं 56 तले 56 विद्यार्थी पास जावन 100 टक्के निकाल दिलो. पास जाल्ल्या विद्यार्थ्यां मदीं 6 विद्यार्थी विशेश प्राविण्य श्रेणीत, 29 विद्यार्थी पयले श्रेणीत, जाल्यार 20 विद्यार्थी दुसरे श्रेणीत पास जाले. सिद्धी वेळीप 92 टक्के गूण घेवन कला फाट्यांतल्यान पयलें आयलें. मल्लिका गोसावी 91 टक्के गुणां सयत दुसरें, जाल्यार जय पागी आनी अनू वेळीप हांणी 88 टक्के गूण मेळोवन तिसरो क्रमांक मेळयलो.
 वाणिज्य फांट्याचो निकाल 100 टक्के लागलो. 68 तले 68 विद्यार्थी पास जाले. प्रणय देसाय 90 टक्के गुणांनी वाणिज्य फांट्यांत पयलो आयलो. जेसल कोर्त हांणी 89 टक्के, जाल्यार स्नेहा नमशीकार हांणी 83 टक्के गूण मेळोवन दुसरो आनी तिसरो क्रमांक मेळयलो. पास जाल्ल्या विद्यार्थ्यां मदले 7 विद्यार्थी विशेश प्राविण्य श्रेणीत, 36 पयले श्रेणीत 23 विद्यार्थी दुसरे श्रेणीत पास जाले.
 विज्ञान फांट्यांतल्यान परीक्षेक बशिल्ले 62 तले 61 विद्यार्थी पास जाले. विज्ञान फाट्यांतल्यान क्षिती जितेंद्र आमशेकार ही विद्यार्थिनी 93 टक्के गुणांसयत विद्यालयांत पयलो आयलो. मेरील डायस 92 टक्के गुणांनी दुसरो, जाल्यार तनिशा फर्नांडीस हांणी 83 टक्के गुणां सयत तिसरो क्रमांक मेळयलो. 13 विद्यार्थी विशेश प्राविण्य श्रेणीत, 40 पयले श्रेणीत, जाल्यार 7 विद्यार्थी दुसरे श्रेणीत पास जाले.
 चाररस्त्यावेल्या श्री मल्लिकार्जून उच्च माध्यमीक विद्यालयाच्या कला फांट्याचो 100 टक्के जाल्यार विज्ञान फांट्याचो 97 टक्के निकाल लागलो.
 कला फाट्यांतल्यान 91 टक्के गूण घेवन साईदीप आगोंदेंकार पयलो आयलो. संजना लाडू वेळीप ही 78 टक्के गुणा सयत दुसरी, जाल्यार आकांश नायक गांवकार 68 टक्के गुणां सयत तिसरें आयलें.
 विज्ञान फाट्यांत शिवम देसाय 83. 33 टक्के गूण घेवन पयलें आयलें. पुष्पक देसाय 82. 33 टक्के गूण आनी रश्मी मुडगुळकार 81. 5 टक्के गूण घेवन दुसरें आनी तिसरें आयलीं. उत्कृश्ठ निकालाची परंपरा कायम राखिल्ले खातीर येसस्वी विद्यार्थ्याचे सेंत्रू प्रोमोतोर दी इन्स्त्रुसांव संस्थेचे अध्यक्ष शांबा देसाय, प्राचार्य विहार देसाय आनी हेरांनी परबीं भेटयलीं÷.
 काणकोणच्या सरकारी उच्च माध्यमीक विद्यालयाचो बारावी परीक्षेचो निकाल 94. 6 टक्के लागलो. ह्या विद्यालयांतल्या कला फांट्याचो 97. 6 टक्के, वाणिज्य फांट्याचो 96. 4 टक्के, विज्ञान शाखा 100 टक्के, जाल्यार वेवसायीक फांट्याचो निकाल 86. 2 टक्के लागलो. कला फाट्यांतले परीक्षेक बशिल्ल्या 85 तले 83, वाणिज्य फांट्यांतले 28 तले 27, विज्ञान फाट्यांतले 23 तले 23 आनी वेवसायीक फाट्यांतले 51 तले 44 विद्यार्थी पास जाले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 